споразуменията за безвъзмездна помощ и/или договорите, сключени за осъществяване на дейностите в съответствие с настоящото споразумение, са освободени от мита, вносни мита и други приложими в Украйна фискални мерки, включително ДДС.
 Член 3
 Финансова вноска
 1. Участието на Украйна или на украински правни субекти в програма „Хоризонт Европа“ и в програмата на Евратом се обуславя от финансовия принос на Украйна към всяка от съответните програми и свързаните с тях разходи за управление, изпълнение и оперативни разходи съгласно общия бюджет на Европейския съюз (наричан по-нататък „бюджет на Съюза“).
 2. Финансовата вноска на Украйна по всяка програма е под формата на сума, състояща се от:
 а)
 оперативна вноска; и
 б)
 такса за участие.
 3. Финансовата вноска на Украйна по всяка програма е под формата на годишно плащане в два транша, дължимо най-късно през месец юни и септември.
 4. Оперативната вноска на Украйна по всяка програма покрива оперативните разходи и разходите за подкрепа на тази програма и допълва, както по отношение на бюджетните кредити за поети задължения, така и на бюджетните кредити за плащания, сумите, записани в окончателно приетия бюджет на Съюза за съответната програма, включително всички предоставени отново бюджетни кредити, съответстващи на отменени бюджетни задължения съгласно член 15, параграф 3 от Регламент (ЕС, Евратом) 2018/1046 на Европейския парламент и на Съвета (11), в неговата най-актуална версия (наричан по-нататък „Финансов регламент“), и увеличени с външните целеви приходи, които не произтичат от финансови вноски по съответната програма от други донори (12).
 За външните целеви приходи, разпределени за програма „Хоризонт Европа“ на основание на член 3, параграф 1 от Регламент (ЕС) 2020/2094 на Съвета (13), това увеличение съответства на годишните бюджетни кредити, посочени в документите, придружаващи проектобюджета на Комисията по отношение на програма „Хоризонт Европа“.
 5. Първоначалната оперативна вноска на Украйна по всяка програма се основава на алгоритъм за вноските, определен като съотношението на брутния вътрешен продукт (БВП) на Украйна по пазарни цени към БВП на Европейския съюз по пазарни цени. БВП по пазарни цени, които ще бъдат приложени, се определят от специализираните служби на Комисията въз основа на най-актуалните налични статистически данни за изчисления на бюджета през годината, предхождаща годината, в която се дължи годишното плащане. Чрез дерогация за 2021 г. първоначалната оперативна вноска на Украйна по всяка програма се основава на БВП за 2019 г. по пазарни цени. Корекциите на този алгоритъм за вноските са посочени в приложение I.
 6. Първоначалната оперативна вноска на Украйна по всяка програма се изчислява, като коригираният алгоритъм за вноските се прилага спрямо първоначалните бюджетни кредити за поети задължения, записани в бюджета на Съюза, окончателно приет за приложимата година за финансиране на съответната програма, увеличени в съответствие с параграф 4.
 7. Таксата за участие на Украйна по всяка програма е 4 % от годишната първоначална оперативна вноска по съответната програма, изчислена в съответствие с параграфи 5 и 6, и се въвежда поетапно, както е посочено в приложение I. Таксата за участие не подлежи на корекции със задна дата.
 8. Първоначалната оперативна вноска на Украйна по всяка програма за година N може да бъде коригирана съответно нагоре или надолу